கேள்வி: கார்போரைன் குறித்து விரிவாக சொல்லுங்கள்.
பதில்: கார்போரைன் (''Carboryne'') என்பது B10C2H10 என்ற மூலக்கூற்று வாய்ப்பாடு விவரிக்கப்படும் ஒரு கனிம வேதியியல் சேர்மம். இது ஆர்த்தோ-கார்போரேனின் நிலைப்புத்தன்மை இல்லாத வழிப்பெறுதியாகும். 1,2-டை ஐதரிடோ-ஆர்த்தோ-கார்போரேன் என்றும் இதை அழைக்கலாம். மூல ஆர்த்தோ-கார்போரேனிலுள்ள சி2 அலகில் ஐதரசன் அணுக்கள் இங்கு இல்லை. ஐசோலோபால் கொள்கையுடன் கூடிய பென்சைன் சேர்மத்தை இச்சேர்மம் ஒத்திருக்கிறது.1990 ஆம் ஆண்டில் முதன்முதலாக ஒரு கார்போரைன் சேர்மம் ஆர்த்தோ-கார்போரைனிலிருந்து உற்பத்தி செய்யப்பட்டது. டெட்ரா ஐதரோபியூரானில் கார்பனுடன் இணைக்கப்பட்டிருந்த ஐதரசன் அணுக்கள் என்- பியூட்டைல் இலித்தியத்தால் நீக்கப்படுகின்றன. விளைபொருளாக விளையும் இலித்தியம் ஈரெதிர்மின் அயனி 0 ° செல்சியசு வெப்பநிலையில் புரோமினுடன் வினைபுரிந்து புரோமோ ஒற்றை அயனியாக உருவாகிறது :Image:Carboryne synthesis.png வினைக் கலவையை 35° செல்சியசு வெப்பநிலைக்கு சூடுபடுத்தினால் கார்போரைன் வெளிவிடப்படுகிறது. பொருத்தமான டையீன்களைப் பயன்படுத்தி பின்னர் இது சேகரிக்கப்படுகிறது. :Image:Carboryne reactions.png ஆந்தரசீன் போல (திரிப்டைசின் போன்ற மூலக்கூறை தருவதற்கு) மற்றும் பியூரான் 10 முதல் 25% அளவு வேதியியல் விளைச்சல் கிடைக்கும். மேற்கண்ட நடைமுறையை ஏற்றுக் கொள்ளும் போது கார்போரைன்கள் ஆல்கைன்களுடன் வினைபுரிந்து பென்சோகார்போரேன்களைக் கொடுக்கின்றன. ஆர்த்தோ-கார்போரேன் என்– பியூட்டைல் இலித்தியத்துடன் சேர்ந்து முன் கூறப்பட்டது போல புரோட்டான் நீக்கம் செய்யப்படுகிறது. பின்னர் டைகுளோரோ-டை(டிரைபீனைல் பாசுபினோ) நிக்கலில் இருந்து நிக்கல் ஒருங்கிணைவு கார்போரைனாக மாறுகிறது. இச்சேர்மம் 3-எக்சைனுடன் ஓர் ஆல்கைல் முப்படியாக்க வினையில் ஈடுபட்டு பென்சோகார்போரேனைக் கொடுக்கிறது. :Image:BenzocarboraneSynthesis.png பென்சீன் வளையத்தில் கணிசமான பிணைப்பு நீள திருத்தங்கள் வெளிப்படுவதாக இச்சேர்மத்தைக் குறித்த எக்சுகதிர் விளிம்பு விளைவு பகுப்பாய்வு அரோமாட்டிக் பண்பை விலக்குகிறது என தெரிவிக்கிறது. (164.8 பைக்கோமீட்டர் முதல் 133.8 பைக்கோமீட்டர் வரை)